Þingmaðurinn Peter DeFazio , sem stýrir samgöngunefnd fulltrúadeildar Bandaríkjaþings , segir samskiptin sýna að fyrirtækið virðist hafa markvisst komið sér undan eftirlit og gagnrýni á sama tíma og starfsmenn fyrirtækisins hafi verið að hringja viðvörunarbjöllum innanhúss . AP / Elaine Thompson Starfsmenn Boeing voru ekki ánægðir með hönnun 737 MAX flugvélanna og börðust gegn því að flugmenn yrðu skilyrtir í sérstaka flughermaþjálfun vegna flugvélanna . Þetta kemur fram í skilaboðum á milli starfsmanna fyrirtækisins sem Boeing opinberaði í gær . Skilaboðin varpa ljósi á óánægju þeirra með hönnunina á 737 - Max vélunum sem nú hafa verið kyrrsettar frá því í mars . Var það gert eftir að 346 manns dóu í tveimur flugslysum en starfsmenn Boeing reyndu að blekkja eftirlitsaðila varðandi flugvélarnar . Í skjali frá því í apríl 2017 ræða tveir starfsmenn Boeing ítarlega um gallana í vélinni og segir annar þeirra að svo virðist sem flugvélin hafi verið „ hönnuð af trúðum , sem lotið hafi stjórn apa , “ eins og starfsmaðurinn orðar það . Þá virðast gögnin benda til þess að Boeing hafi barist gegn því að flugmenn fengju eitthvað meira en grunnþjálfun í flughermi til að takast á við vandkvæði við stjórn vélarinnar eins og eftirlitsaðilar höfðu kallað eftir . Annað skjal sýnir að einn starfsmaður sagði vini sínum að hann myndi aldrei leyfa fjölskyldu sinni að ferðast með 737 MAX og spurði hvort hinn myndi gera það . „ Nei , “ var svarið . „ Þessi samskipti endurspegla ekki fyrirtækið sem við erum og þurfum að vera , og þau eru alfarið óásættanleg , “ segir í yfirlýsingu frá Boeing , sem vinnur enn að endurbótum á flugvélunum sem um ræðir . Þar segir einnig að forsvarsmenn fyrirtækisins séu sannfærðir um að flugvélarnar virki . Þá segjast þeir vera að íhuga að refsa einhverjum starfsmanna sinna vegna skilaboðanna . Samkvæmt Seattle Times sagði einn af yfirmönnum Boeing að um smáan hóp starfsmanna væri að ræða og flestir þeirra hefðu komið að þróun flughermisins vegna 737 MAX . Þingmaðurinn Peter DeFazio , sem stýrir samgöngunefnd fulltrúadeildar Bandaríkjaþings , segir samskiptin sýna að fyrirtækið virðist hafa markvisst komið sér undan eftirlit og gagnrýni á sama tíma og starfsmenn fyrirtækisins hafi verið að hringja viðvörunarbjöllum innanhúss . Sögðu flugmenn Lion Air ekki þurfa aukna þjálfun Þó nöfn þeirra starfsmanna sem sendu skilaboðin hafi verið máð , hafa blaðamenn Seattle Times borið kennsl á tvo þeirra . Patrik Gustavsson og Mark Forkner unnu báðir að þróun flughermis vegna 737 MAX en samskipti þeirra á milli , frá 2017 , þykja sérstaklega óhugnanleg þar sem þeir töluðu um beiðni forsvarsmanna indóníska flugfélagsins Lion Air um flugherma fyrir flugmenn þeirra . 189 dóu þegar 737 MAX flugvél Lion Air brotlenti skömmu eftir flugtak í Jakarta . Þegar beiðni barst um flugherma kölluðu flugmennirnir tveir frá Boeing starfsmenn Lion Air heimska og sögðu þá ekki þurfa á flughermi að halda . Systurflugfélag Lion Air væri þegar að nota 737 MAX án vandræða . Forkner sendi svo tölvupóst til einhvers í Jakarta í Indónesíu , þar sem finna má höfuðstöðvar Lion Air . „ Það er algjörlega engin ástæða til að krefja flugmenn ykkar um að ljúka þjálfun í flughermi til að fljúga MAX . Boeing skilur ekki hvað græðist á því . “ Tók hann fram að flugmálayfirvöld Bandaríkjanna , Evrópu , Kanada , Kína og Malasíu krefðust ekki þess að flugmenn fengju sérstaka flughermisþjálfun vegna 737 MAX flugvélanna . Forkner hafði sömuleiðis sent póst á flugmálayfirvöld Indlands , sem voru þá að krefja Lion Air um aukna þjálfun flugmanna , og tíundaði hann öll þau ríki og flugfélög sem höfðu ekki talið nauðsynlegt að taka upp flughermaþjálfun . Í einum tölvupósti til samstarfsaðila sagði Forkner að markmiðið með því hafi verið að láta Indverjana „ finnast þeir heimskir fyrir að krefjast aukinnar þjálfunar “ .